شەفەق نیوز/ خەڵک
شار خانەقین، ئمڕوو شەممە، داوا لە سەرۆک وەزیرەیل و وەزارەتە ئەمنیەیلە کردن هێزەیڵ
ئاسایش ئەرا قەزاگە گلەو بخوەن، و بەشداری لە وەڕیەوبردن باوەت ئەمنی بکەن،  ئەوەیش لە پشت رووداوەیل کوشتن و تەقەینەوە ک شارەگە
وەخوەی دی.
عەباس مەحموود
ئەندام مەڵبەند یەکێتی نیشتمانی کوردستان لە خانەقین ئەرا ئاژانس شەفەق نیوز وت: گلەوخواردن
ئاسایش داوکارییگ جەماوەریە ئەرا مقەیەتیکردن ئاسایش و ئارامی کۆمەڵایەتی و نواگردن
رەسین پەتای کوشتن و تەقینەوەیل مەرگ لچکیاگ و دانریاگ ک لە خانەقین لە ساڵ ٢٠٠٣ تا
تەشرین یەکەم ٢٠١٧ وەخوەی نەیە.
مەحمود وتیش؛  ئاسایش جی متمانە و دڵنیایی خەڵک خانەقینە، لەو
سەرکەفتنەیل ئەمنی وەرینە ک وە دریژایی ساڵەیل گوزەیشتە چەسپیا، تا رووداوەیل تەشرین
یەکەم ٢٠١٧، وتیش؛ گلەوخواردن ئاسایش ئەوەسا هاوکاری لە زانیاریەیل گورجیگ وەگەرد خەڵک
خانەقین  هەکاتی رەوشەیل وەرجە ٢٠١٧ دروس کەێد.
وەرپرسە سیاسیەگە
پرسیار کرد ک ئایا چوین ٣ رووداو ئەمنی لە ماوەی ٧٢ ساعەت لە خانەقین روی دا، لەبان
ئەو هەمکەی خاڵەیل وەشکینە لەناو قەزاگە لە دەزگایل ئەمنی و هێزەیل حەشد ؟.
هەمیش باس کرد
ک خلتەقیەت لە سەردەمید ئاسایش لە ماوەی ٢٠٠٣ تا ٢ج١٧ هیچ بومبیگ دانریاگ یا لچکیاگ
لەناوی نەوی، و داوا لە دەسەڵاتەیل ئەمنی کرد چارەسەر هەڵەی ئەمنیەیبە و هەڕەشەیل لەبان
ئاسایش کۆمەڵایەتی لە خانەقین بکەن، و خوازین و داواکاریەیل خەڵکەگە وە بەشداریکردن
ئاسایش لە باوەت ئەمنی جیوەجی بکەن و دڵنیایی بخەنە ناو شار پێکەوەژیان (خانەقین).
